**Әл-Фараби атындағы**

**Қазақ Ұлттық Университет**

**Алматы қаласы**

**Елтай Жансая- студент, бакалавриат,**

**1 курс- ХТНВ**

**Әл-Фараби атындағы**

**Қазақ Ұлттық Университет**

**Шет тілдер кафедрасы**

**аға оқытушы**

**Несипбаева З.С.**

**Ақпараттық технологиялар арқылы жоғары оқу орындарында студенттерді Қазақстандық құндылықтар арқылы тәрбиелеу**

***«Адамзат үшін ХХІ ғасыр – жаңа технологиялар ғасыры болмақ,   
ал осы жаңа технологияларды жүзеге асырып, өмірге енгізу,   
игеру және жетілдіру – бүгінгі жас ұрпақ, сіздердің еншілеріңіз...   
Ал жас ұрпақтың тағдыры – ұстаздардың қолында»***

***Н.Назарбаев***

Қазіргі кезде толғандыратын мәселелердің ең негізгісі -еліміздің болашағы. Еліміздің өркен жайып кеңге сермеуі үшін басты мәселе жас ұрпақтың білімді де тәрбиелі болып жетілуі екені белгілі. Ұстаздар қауымына білім беру принциптері тұрғысында жаңаша көзқарас қалыптастыру жұмыстары дендеп өмірімізге енуде. Бағдарламаның негізгі мақсаты, әрбір ел үшін маңызды  болып табылатын рухани, мәдени және адамгершілік құндылықтардың негізінде өз елінің мәдениетін құрметтеуге жастарды тәрбиелеу; екіншіден – жастарды жылдам өзгеріп жатқан әлемде өзіне сенімді және табысты болуға мүмкіндік беретін дағдылары мен түсініктерін дамытуға көмек беру.

* Осы мақсаттарға жету үшін ұстаздар оқыту мен тәрбиелеуде ақпараттық-коммуникациялық технологияларды пайдалануы өте өзекті мәселе.

Технологиялық білім АКТ-ні қолдану жөніндегі білімдерді қамтиды. Мектептегі технологияларға компьютер, ноутбук, интерактивті тақта, интернет/ WWW , ұялы телефон, сандық бейне, фото аппараттар, планшет, жатады.  АКТ құралдарының тиімділігі:

* Әлемдік ақпараттық кеңістікке шығу
* Пәнге қызығушылығы артуы
* Өз бетімен жұмыс істеуі
* Көрнекіліктерді тиімді қолдану
* Білік дағдыларының дамуы
* Тексеру түрлерінің бағалануы
* Білімнің жан-жақтылығы
* Уақытты тиімді пайдалану

АКТ басым бағыттары: электрондық оқыту әдісі, мультимедиялық және гипермәтіндік оқыту әдісі, ғаламдық тор арқылы оқыту әдісі және кейінгі кезде белгілі бола бастаған тәсілдер: подкастинг, wiki, youtube, беттеріне шығу.

Қазіргі педагогика ғылымының бір ерекшелігі жеке тұлғаға бағдарланған инновациялық тек қана оқыту технологиясының кең қолданысқа енуі ғана емес, студенттерге рухани байлықтарды да енгізу болып табылады

Ұлы ойшыл ғұлама Әл- Фараби айтқан екен: «Тәрбиесіз Білімнің еш қажеті жоқ»; деп жәнге- «….адам бойындағы ең үлкен қасиет-қабілет, өмірді түсіну, қанағат тұту, ұстанымдылық және өзгеге ұқсамайтын даралық» деген. Ғұламаның осы өмірлік ұстанымы бүгінгі білімнің басты үйлесімділігінде екеніне көз жеткізуге болады.

Біздің әл- Фараби атындағы Ұлттық Университетте мұғалімдер әр сабақта жаңа технологияларды сабақтада, тәрбиелік іс- шараларда да қолданады.

Қазіргі кезде көптілділік жағдайында рухани-адамгершілік тұлғаны тәрбиелеудің әлеуметтік маңызылығы,осы үрдістің ғылыми негіздеріне талдау жасау мәселелері аталған зерттеудің мәселесін таңдауға ықпал етті.Зерттеуде оқушының рухани-адамгершілік тілдік тұлғасының нәтижелі қалыптасуына әсер ететін оңтайлы педагогикалық шарттары, рухани-адамгершілік тілдік тұлғаның қалыптасу критерийлері анықталады және оның моделі жасалады. Н.Ә.Назарбаев «Үш тұғырлы тіл» туралы жобаны 2006 жылдың қазан айында өткен Қазақстан халқы Ассамблеясының 12 құрылтайында жария еткен болатын. Жауапкершілікті тіл саясаты қазақ ұлтын біріктіруші басты факторлардың бірі болып табылады. Қазақ тілі - біздің рухани негізіміз. Біздің міндетіміз - оны барлық салада белсенді пайдалана отырып дамыту. Біз ұрпақтарымызға бабаларымыздың сандаған буынының тәжірибесінен өтіп, біздің де үйлесімді үлесімізбен толыға түсетін қазіргі тілді мұраға қалдыруға тиіспіз. Бұл - өзін қадірлейтін әрбір адам дербес шешуге тиіс міндет. Мемлекет өз тарапынан мемлекеттік тілдің позициясын нығайту үшін көп жұмыс атқарып келеді. 

Студенттердің шет тілдері пәніне деген қызығушылығын арттыруда көп ізденіп, жаңа ақпараттық технологияларды меңгеруді, әр - түрлі әдіс-тәсілдерді сабақтарда қолданады. Мысалыға  алатын болсақ неміс тілі сабағында «Abai und Goethe», « Walzerkoenig Strauss» тақырыптарында слайд жасап, жаңа сөздерді, дұрыс жауаптарын, сонымен қатар сергіту сәттерінде, т.б электронды оқулықтардан, интернет жүйелерінен оқулыққа қосымша ретінде материалдар дайындалды, сабақтан тыс өтетін «Deutsch in Herzen» ы клуб отырысында да студенттерге қойылымд  жақсы түсінулері үшін  өздеріне интернеттен, DVD дискілерденқарап, ізденіп келулеріне, сонымен бірге әр бөлімнің музыкаларын тауып келулеріне тапсырма берілген. «Kazakhstan» тақырыбында тек тест берілгендіктен қосымша интернет жүйелерінен, электронды оқулықтардан іздене жүріп **“Meine Heimat- Kazakhstan”**тақырыбында отырыс өтті..

Шетел тілі сабағында компьютермен жұмыс жасай отырып, студенттер психологиялық тұрғыдан да жеңілдіктерге ие болады.  Атап айтқанда, студенттердің жасаған әрбір жұмысына берілетін бағаның,олардың жасаған қатесін қайталаулар негізінде көрсете отырып, яғни жұмыс нәтижесін мақұлдап немесе белгілі бір дәрежеде қоштамай, өз пікірін білдіріп отыратын оқытушының тікелей қатыспауы, студенттерге өз бетінше жұмыс жасап, өзіне сенімділік болуын қамтамасыз етеді.

Қазақстан азаматы үш тілді, яғни  қазақ, орыс, ағылшын тағы басқа (неміс, түрік) тілдерін жетік меңгеруі тиіс екендігі айтылып жатыр, үш тұғырлы тіл: қазақ тілі – мемлекеттік тіл, орыс тілі – қарым-қатынас  тілі,  ағылшын тілі –  халықаралық тілді меңгеру  жөнінде  мақсат  қойып  отыр. «Мен бүгінгі ұрпақтың үш тіл білуін қолдаймын. Мемлекеттік тіл – мемлекет құрушы ұлттық тіл, ал орыс тілін білу – ұлы байлық. Ағылшын ілгерілеушілік пен технологиялардың  тілі болғандықтан біз соны үйренуге тиіспіз», – деді Н.А.Назарбаев [2]. Олар  аз  уақытта  жаңа технология  жәрдемінде үлкен  жетістіктерге  жете  алады.  Оқудың  дәстүрлі   үрдісіне                          инновациялық технологияны  ендіру, оқытушылар  мен  студенттерге дәстүрлі  формаларды  және әдістерді жетілдіруге  мүмкіндік береді, сонымен  қатар  жаңаларды  да, атап  айтқанда : тренингтер, дөңгелек үстелдер, пресс-конференциялар  және  т б.

Студенттердің шетел тілін үйренуге  деген  ынтасын  арттыру олардың төмендегі шараларға қатысуы негізінде жасалынады: диспуттар, байқаулар, олимпиядалар және т. б. Ұлы ағартушы Ы.Алтынсарин: «Маған жақсы мұғалім бәрінен де қымбат, өйткені жақсы мұғалім - мектептің жүрегі» деген екен. Онда «мектептің жүрегі» болумен қатар, жаңа егемен еліміздің ұрпағын жаңа білім нәрін сусындатып, саналы тәрбие, сапалы білім беретін білімді, білікті ұстаз болайық. «Адам ұрпағымен мың жасайды» - дейді халқымыз. Ұрпақ жалғастығымен адамзат баласы мың емес миллиондаған жылдар жасап келеді. Жақсылыққа бастайтын жарық жұлдыз - оқу. «Надан жұрттың күні – қараң, келешегі тұман», - деп М.Дулатов айтқандай, егеменді еліміздің тірегі - білімді ұрпақ. Сусыз, құрғақ, таса көлеңке жерге дән ексең өнбейтіні сияқты, жас ұрпақтарымызды тәрбиелемесек өспейді, өнбейді.

Ағылшын тілді оқытуда жаңа технологияларды, техникалық құралдарды сабақта жан-жақты қолдану, мұғалімнің көптеген қиындаған қызметтерін жеңілдетіп, осы іскерліктің ұстанымды жаңа тәсілдерінің пайда болуына мүмкіндік туғызады. Осындай жаңа жолдардың біріне ақпараттық оқыту жүйесіндегі компьютерлік бағдарламалардың түрлері арқылы тіл үйретуді жатқызуға болады.

Абай Құнанбайұлы: «Шәкірттерің жақсы оқу үшін, оның оқуға деген ынтасы және қызығушылығы зор болу керек», - деген. Расында да, тек ғана жігерлі, әр нәрсені үнемі білгісі келген, табандылығын, шыдамдылығын көрсеткен адам ғана мақсатына жетеді. 

«Қанша тіл білсең, сонша рет адамсың» дейтін нақыл сөз бар Мемлекеттік тәуелсіздіктің орнығуы, Қазақстанның әлемнің бәсекеге қабілетті мемлекеттердің қатарына енуі барлық жастағы балалардың рухани-адамгершілік және тілтанымдық қызығушылықтарының барлық білім беру салаларының қайта бағдарлауын талап етеді. Елбасы Н.Назарбаев Қазақстан халқына Жолдауында (2008ж.,6 ақпан) Үкімет “Тілдердің үш тұғырлығы”мәдени жобасын іске асыруды жеделдетуі тиіс деп атап өтті.

Әдебиет

1. Қазақстан Республикасындағы «Тілдерді қолдану мен дамытудың 2011- 2020 жылдарға арналған мемлекеттік бағдарламасы»